กฎกระทรวง ฉบับที่ 5 (พ.ศ. 2527) ออกตามความในพระราชบัญญัติภาษีสรรพสามิต พ.ศ. 2527 ว่าด้วยวิธีการในการใช้แสตมป์สรรพสามิตและเครื่องหมายแสดงการเสียภาษี เพื่อให้ปรากฏว่าได้เสียภาษีแล้ว
กฎกระทรวง
กฎกระทรวง
ฉบับที่
๕ (พ.ศ. ๒๕๒๗)
ออกตามความในพระราชบัญญัติภาษีสรรพสามิต
พ.ศ.
๒๕๒๗
ว่าด้วยวิธีการในการใช้แสตมป์สรรพสามิตและเครื่องหมาย
แสดงการเสียภาษี
เพื่อให้ปรากฏว่าได้เสียภาษีแล้ว
-------------

 อาศัยอำนาจตามความในมาตรา
๕ และมาตรา ๕๙ วรรคสอง แห่งพระราช
บัญญัติภาษีสรรพสามิต พ.ศ. ๒๕๒๗ รัฐมนตรีว่าการกระทรวงการคลังออกกฎกระทรวงไว้ 
ดังต่อไปนี้
 ข้อ
๑
การใช้แสตมป์สรรพสามิตเพื่อให้ปรากฏว่าได้เสียภาษีแล้วให้ผู้ประกอบ
อุตสาหกรรมหรือผู้นำเข้ามีหน้าที่ปิดและขีดฆ่าแสตมป์สรรพสามิตทุกดวงที่ใช้ โดยทำ
เครื่องหมายอย่างใดอย่างหนึ่งหรือวันเดือนปีที่ขีดฆ่าให้เห็นชัดเจน เครื่องหมายที่ใช้จะต้อง
ได้รับความเห็นชอบจากพนักงานเจ้าหน้าที่ก่อน และให้ปฏิบัติดังต่อไปนี้
 (๑)
สำหรับยานัดถุ์
ให้ปิดแสตมป์สรรพสามิตบนปากภาชนะหรือซองที่บรรจุ
ยานัดถุ์
ในลักษณะซึ่งเมื่อเอกยานัดถุ์ออกจากภาชนะหรือซองดังกล่าวแสตมป์สรรพสามิตนั้นจะ
ต้องถูกทำลาย
 ในกรณีที่มีกระดาษโฆษณาหรือกระดาษอื่นใดห่อหรือพันภาชนะหรือซองนั้นไว้
อีกชั้นหนึ่ง ให้ปิดแสตมป์สรรพสามิตบนกระดาษที่ห่อหรือพันภาชนะหรือซองนั้นโดยวิธีตาม
วรรคหนึ่ง
 (๒)
สำหรับไม้ขีดไฟ ให้ปิดแสตมป์สรรพสามิตที่รอยพับตอนหัวหรือท้ายของ
ห่อหรือกล่องที่บรรจุไม้ขีดไฟ ห่อหรือกล่องละ ๑ ดวง
ตามชนิดดังนี้
 (ก)
ไม้ขีดไฟบรรจุกลักหรือแผงที่มีจำนวนเฉลี่ยกลักหรือแผงหนึ่งไม่เกิน 
๒๐ อัน หรือที่มีจำนวนเฉลี่ยกลักหรือแผงหนึ่งเกิน ๒๐ อัน
แต่ไม่เกิน ๔๕ อัน ให้ปิดที่ห่อหรือ
กล่อง ซึ่งบรรจุไม้ขีดไฟ ๑๐๐ กลัก หรือ ๑๐๐ แผง
 (ข)
ไม้ขีดไฟบรรจุกลักที่มีจำนวนเฉลี่ยกลักหนึ่งเกิน ๔๕ อัน ให้ปิดที่ห่อหรือ
กล่อง ซึ่งบรรจุไม้ขีดไฟ ๑๐ กลัก
 (๓)
สำหรับเครื่องดื่ม ให้ปิดแสตมป์สรรพสามิตที่ปากภาชนะที่บรรจุเครื่องดื่ม
ในลักษณะซึ่งถ้าได้เปิดภาชนะนั้นแล้วแสตมป์สรรพสามิตนั้นจะต้องถูกทำลาย
 ข้อ
๒
การใช้เครื่องหมายแสดงการเสียภาษีเพื่อให้ปรากฏว่าได้เสียภาษีแล้ว
 (๑)
จุกจีบ ผู้ประกอบอุตสาหกรรมต้องใช้เครื่องปิดผนึกจุกจีบอัด และกดกลีบ
ของจุกจีบให้ทับแนวร่องจับปากภาชนะโดยรองเสมอกันในลักษณะซึ่งถ้าเปิดจุกจีบแล้วกลีบที่ทับ
แนวร่องต้องคลายออก
 (๒)
จุกฝาเกลียว
ผู้ประกอบอุตสาหกรรมต้องใช้เครื่องปิดผนึกจุกฝาเกลียวอัด
ฝาเกลียวให้เป็นร่องเกลียวติดแน่นกับร่องเกลียวของปากภาชนะในลักษณะซึ่งถ้าเปิดจุกฝาเกลียว
ออกแล้วฝาเกลียวนั้นต้องขาดแยกออกจนเสียสภาพเดิม

 ให้ไว้
ณ วันที่ ๑๙ พฤศจิกายน พ.ศ. ๒๕๒๗
 
สุธี สิงห์เสน่ห์
 
รัฐมนตรีช่วยว่าการ ฯ รักษาราชการแทน
 
รัฐมนตรีว่าการกระทรวงการคลัง

+--------------------------------------------------------------------------------------------------+
หมายเหตุ :- เหตุผลในการประกาศใช้กฎกระทรวงฉบับนี้ คือ
โดยที่มาตรา ๕๙ วรรคสอง 
แห่งพระราชบัญญัติภาษีสรรพสามิต พ.ศ. ๒๕๒๗
บัญญัติให้การใช้แสตมป์สรรพสามิตและ
เครื่องหมายแสดงการเสียภาษี
เพื่อให้ปรากฏว่าได้เสียภาษีแล้วต้องปฏิบัติตามวิธีการที่กำหนด
ในกฎกระทรวง จึงจำเป็นต้องออกกฎกระทรวงนี้

[รก. ๒๕๒๗/๑๖๙/๒๘พ./๑๙ พฤศจิกายน ๒๕๒๗]